**Коми Республикаса вöр-ва озырлун да гöгöртас видзан министерстволöн**

**ТШÖКТÖД**

**«Коми Республика мутасын паськыда тöдса мупытшса озырлун перйигöн воштöмъяслысь нормативъяс вынсьöдöм кузя государственнöй услуга збыльмöдан административнöй регламент вынсьöдöм йылысь» Коми Республикаса вöр-ва озырлун да гöгöртас видзан министерстволöн 2010 во кöч тöлысь 21 лунся 396 №-а тшöктöдö вежсьöмъяс пыртöм йылысь**

«Коми Республикаса вöр-ва озырлун да гöгöртас видзан министерство йылысь» Коми Республикаса Юралысьлöн 2009 во моз тöлысь 12 лунся 92 №-а Индöд серти

ТШÖКТА:

1. Пыртны Коми Республикаса вöр-ва озырлун да гöгöртас видзан министерстволöн 2010 во кöч тöлысь 21 лунся 396 №-а тшöктöдö татшöм вежсьöмъяс:

Коми Республика мутасын паськыда тöдса мупытшса озырлун перйигöн воштöмъяслысь нормативъяс вынсьöдöм кузя государственнöй услуга збыльмöдан административнöй регламентын, мый вынсьöдöма Тшöктöдöн (содтöд):

1) 2.4 пунктын «, найöс збыльмöдны торкысь лоöмторъяссö тöд вылö босьттöг (вены позьтöм лоöмтор, мöд ногöн кö тайö условиеяс дырйи виччысьны позьтöм да венны позьтöм лоöмторъяс, а сiдзжö тырвыйö сеттöм документъяс дырйи),» кывъяс киритны.

2) 5.7 пункт гижны тадзи:

«5.7. 2006 во ода-кора тöлысь 2 лунся 59-ФЗ №-а Федеральнöй оланпаслöн 11 статья серти норасьöм кузя вочакывсö оз сетны:

1) кор норасьöмын абу индöмаöсь шыöдчысь йылысь, коді мöдöдіс норасьöмсö, даннöйяссö да пошта инпассö, мый серти колö мöдöдны вочакывсö;

2) кор шыöдчан гижöдсö он вермы лыддьыны, мый йылысь юöртöны шыöдчысьлы шыöдчöм сетан лунсянь сизим лун чöжöн, коді мöдöдіс шыöдчöмсö, сылысь овсö да пошта инпассö кö позьö лыддьыны.».

3) 5.8. пункт гижны тадзи:

«5.8. Кор шыöдчöмын эмöсь ёрччана либö увтыртана кывъяс, чина мортлöн, а сідзжö сылöн семьяö пырысьяслöн олöмлы, дзоньвидзалунлы да эмбурлы грöзитöм, сэки шыöдчöмас гижöм юалöмъяс кузя вочакывсö позьö не сетны да юöртны шыöдчысьлы, коді мöдöдіс шыöдчöмсö, сы йылысь, мый оз позь правосö лёк вылö бергöдны.».

4) содтыны татшöм выль 5.9 пункт:

«5.9. Сэк, кор шыöдчысьлöн шыöдчöмын эм юалöм, мый вылö сылы унаысь нин вöлі сетлöма гижöмöн вочакыв водзынджык мöдöдлöм шыöдчöмъяскöд йитöдын, да та дырйи выльысь воöм шыöдчöмын оз вайöдсьыны выль помкаяс да лоöмторъяс, министр (министрöс вежысь, кодi курируйтö му пытшкöсöн вöдитчан юалöмъяс) вермö примитны öчереднöй шыöдчöмлöн подувтöмлун йылысь решение да дугöдны шыöдчыськöд тайö юалöм кузя письмöасьöмсö сэк, кор индöм норасьöмсö да водзынджык мöдöдлöм норасьöмъяссö вöлi мöдöдöма öти и сiйö жö чина мортлы. Шыöдчысьлы, коді мöдöдіс шыöдчöмсö, юöртöны тайö решение йылысь.».

5) 5.9 пункт лыддьыны 5.10 пунктöн.

2. Тайö Тшöктöдыс вынсялö сiйöс официальнöя йöзöдöм лун бöрын 10 лун мысти.

3. Тайö Тшöктöдсö олöмö пöртöм бöрся видзöдны кута ачым.

Министр Ю.В. Лисин

Сыктывкар

2011 вося рака тöлысь 9 лун

72 № Исакова 2 411 пас